text: ақмая висмут кен орны қарағанды облысының шет ауданы жерінде. ол туфогенді шөгінді жыныстардың әктастарынан пайда болған мүйізтас скарн және мәрмәр тастардың арасында жатыр. кен кварц-грейзен формациясының штокверкті типіне жатады. кентасты штокверктер мен оларды сыйыстырушы жыныстардың созылым бағыты бірдей. кентастың қалыңдығы тереңдеген сайын ұлғая түседі. оның басты құраушысы вольфрам. онымен бірге кездесетін молибден, висмут, қалайы, бериллийдің де өндірістік мәні бар. қорының шамасы жөнінен орта кен орындарының қатарына жататын ақмая висмут кенінде барлау 1952 жылы аяқталған. кенді ашық әдіспен өндіруге болады.